cyanic-selkie/wikianc huggingface dataset:
NGC 3290
NGC 3290, Yeni Baş Kataloqda qeydə alınmış qalaktikadır. Göy üzündə Hidra bürcü istiqamətində yerləşir. SBbc/P tipli. tərəfindən ildə 66.04 sm (26 düymə) ölçülü  vasitəsilə kəşf edilmişdir.
Şamil Mirzəyev
Şamil Afiq oğlu Mirzəyev (2 mart 1996; Yardımlı, Azərbaycan — 10 noyabr 2020; Şuşa, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Şamil Mirzəyev 1996-cı il martın 2-də Yardımlı şəhərində anadan olub.
Hərbi xidməti
2020-ci ilin Tovuz döyüşlərindən sonra səfərbər olunan Şamil Mirzəyev 29 iyul 2020-ci ildə yenidən hərbi xidmətə çağırılıb.
Azərbaycan Ordusunun əsgəri olan Şamil Mirzəyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Cəbrayılın, Füzulinin, Xocavəndin və Şuşanın azadlığı uğrunda gedən döyüşlərdə savaşıb. Şamil Mirzəyev noyabrın 10-da Şuşa istiqamətində döyüş tapşırığının yerinə yetirilməsi zamanı şəhid olub. Yardımlı şəhərində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Şamil Mirzəyev ölümündən sonra "Vətən uğrunda" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Şamil Mirzəyev ölümündən sonra "Şuşanın azad olunmasına görə" medalı ilə təltif edildi.
Təltifləri
"Füzulinin azad olunmasına görə" medalı (ölümündən sonra) "Xocavəndin azad olunmasına görə" medalı (ölümündən sonra) "Cəbrayılın azad olunmasına görə" medalı (ölümündən sonra) "Cəsur döyüşçü" medalı (ölümündən sonra)
Frensis Geri Pauers
Francis Gary Powers 1960-cı ilin mayında Sovet torpaqları üzərində vurulan Lockheed U-2 casus təyyarəsinin pilotu olmuşdur.
Həyatı
Pauers Cenkins Kentukki ştatında anadan olub, lakin Virciniya-Kentukki sərhədində yerləşən Virciniya ştatının Pound şəhərində böyüyüb. Koreya müharibəsində də iştirak edən Pauers daha sonra MKİ-də işə başlayıb.
U-2 hadisəsi
Tarixlər 1 may 1960-cı ili göstərdiyi zaman, cəmi 27 missiya uçuşu etmiş mülki MKİ pilotu Frensis Qari Pauers Sverdlovsk və Plesetsk ballistik raket sınaq mərkəzlərinin casus fotoşəkillərini çəkmək üçün Pişəvərdən havaya qalxır. Pauers Sverdlovsk ətrafında uçarkən ətrafında bəzi partlayışlar eşidir. Pauers yerdən atılan raketlərin təyyarəyə çata bilməyəcəyini düşünürdü, lakin Pilot Pauers tezliklə səhv etdiyini başa düşür. Sovetlərin yeni hazırladığı SA-2 yüksək hündürlüklü raketlərindən ikisi U-2-nin qanadını vura bilir. Pauers katapult oturacağından istifadə edərək təyyarəsini tərk etməli olur. Rus kəndlərindən birində yerə enən pilotu kənd sakinləri sovet hakimiyyətinə təhvil verirlər.
Təyyarə qəzaya uğradıqdan sonra ABŞ rəsmiləri Sovet İttifaqı üzərində uçan Amerika meteoroloji təyyarəsinin itdiyini açıqlayır. Lakin ABŞ rəsmiləri təyyarənin pilotunun sağ olmasından və təyyarənin çox zərər görmədən sovetlərin əlinə keçməsindən xəbərsiz idi. Hadisədən sonra 1960-cı il mayın 5-də açıqlama verən Xruşşov sovetlərə qarşı olan bu düşmən münasibətin cavabsız qalmayacağını bütün dünyaya bəyan etdi. Daha sonra dünya ictimaiyyəti pilotun sağ-salamat ələ keçirildiyini öyrəndiyi üçün ABŞ Sovetlər üzərində casus uçuşlarını qəbul etməli oldu.
Frensis Qari Pauers Sovet İttifaqında mühakimə olunmuş və 10 il həbs cəzasına məhkum edilmişdir. Pauers Stalinin oğlu kimi görkəmli cinayətkarların saxlandığı Moskva vilayətinin şərqindəki Vladimir şəhərindəki Vladimirski həbsxanasında qaldı. İki il sonra o, Şərqi Almaniyada KQB casusu Rudolf Abel ilə mübadilə edilmiş və ABŞ-yə qayıtmışdır. U-2-lərlə bağlı heç bir sirr açmasa da, Amerikada Pauersi kifayət qədər soyuq qarşılamışdırlar. Pauersin tənqid edilməsinin ən mühüm səbəblərindən biri odur ki, o, təyyarə qəzaya uğrayandan sonra intihar etməyib və sovetlərə təslim olunmağa müqavimət göstərməyib. Pauers ölkəsinə qayıtdıqdan sonra Lockheed Pauersi yenidən işə götürmüşdür. 1970-ci ilə qədər U-2-lərdə sınaq uçuşları edən Pauers 1977-ci ildə özünün sürmüş olduğu helikopterinin qəzaya uğraması nəticəsində dünyasını dəyişmişdir.
Con Monaş
Con Monaş (d. 27 iyun 1865, Melburn, Avstraliya – ö. 8 oktyabr 1931, Melburn, Avstraliya) — tanınmış Avstraliya generalı ; Monaş Universitetinə onun adı verilmişdir. Bu, Avstraliyada birinci universitet idi ki, şəhərin və ya ştatın adı ilə deyil, insanın şərəfinə adlandırılırdı.
Asyab dərəsi
Asyab dərəsi — İranda dərə. Küsərx şəhristanında yerləşir. təbii və turistik yerlərindən birinin adıdır. Bu vadinin qərbində Doxtər qalası və Şahı SES yerləşir. Asyab dərəsi əlverişli bitki örtüyünə malikdir, burada hər cür meyvəli və meyvəsiz ağaclar bitir. Vadi Bərdəskən şəhərindən 30 km şimal-şərqdə yerləşir.
Martin Melkonian
Martin Melkonian (2 yanvar 1990) — Uruqvayı təmsil edən üzgüçü. Martin Melkonian Uruqvayı 2016-cı ildə XXXI Yay Olimpiya Oyunlarında təmsil etdi.
Karyerası
Martin Melkonian birinci dəfə Olimpiya Oyunlarına 2016-cı ildə qatıldı. O, Rio-de-Janeyroda baş tutan XXXI Yay Olimpiya Oyunlarında kişilər 100 m qurbağalama stildə, təsnifat mərhələsində iştirak etdi. 1:02.67 saniyəlik nəticəsi ilə 39-cu yeri tutdu və yarımfinala vəsiqə qazana bilmədi.
Ərəfsəçay
Ərəfsəçay — Culfa rayonu ərazisində çay. Ləkətağ çayının (Əlincəçay hövzəsi) sağ qolu.
Ulubəy (Xudabəndə)
Ulubəy - İranın Zəncan ostanının Xudabəndə şəhristanı ərazisinə daxil olan kənd.
Əhalisi
2006-cı il məlumatına görə kənddə 762 nəfər yaşayır (156 ailə).
Göydüşəntəpə
Göydüşəntəpə - Qusar rayonu ərazisində dağ.
Haqqında
Göydüşəntəpə - Qusar rayonu ərazisində dağ adıdır. Bu toponimin əsl adı Gavduşantəpədir. Hündürlüyü 12 metr olan təpədən qədim yaşayış məskəninin qalıqları tapılmışdır. Gavduşan düzünün adındandır. Gavduşan düzü Samur çayının cənub-şərqində, Xəzərboyu ərazinin, Müşkür düzünün şimal hissəsini əhatə edir. Tarixi mənbələrə görə, 1774-cü ildə Gavduşan düzündə Dağıstan feodallarının birləşmiş qüvvələri ilə Qubalı Fətəli xanın qoşunu arasında vuruşma baş vermişdi. Oronim Gavduşan (düzün adı) və təpə komponentlərindən düzəlib. Gavduşan oronimi isə gav (ov heyvanı), duş (dəşt sözünün təhrif forması olub, "çöl, düz" deməkdir) və -an (məkan bildirən formant) sözlərindən düzəlib, "ovlaq, ov heyvanları olan düz" deməkdir.
Ömər Döngəloğlu
Ömər Döngəloğlu (d.1968 Zile, Tokat - 3 may 2020, İstanbul) — Türk ilahiyyatçı, yazıçı, proqram prodüseri və aparıcısı. Kanal 7-də aparıcısı olduğu dini verilişləri ilə tanınır. 2020-ci ildə Koronavirüs səbəbindən dünyasını dəyişib.
Həyatı
1968-ci ildə Ziledə anadan olan Ömər Döngəloğlu ibtidai təhsilini Zile Altunyurt İbtidai məktəbində, orta təhsilini Zile İmam Hatip liseyində almışdır. Daha sonra Sakarya Universiteti İlahiyyat fakültəsini bitirib. Ərəb və ingilis dillərini yaxşı bilir.
1986-1996-cı illər arasında məmləkəti Tokatda İmam-Hatip kimi işləməyə başladı. Uzun illər dövlət sektorunda müxtəlif inzibati vəzifələrdə çalışan Döngəloğlu illər boyu İslam tarixi və Siyer-i Nebi haqqında araşdırma aparmış, səyahət etmişdir.
Ölümü
3 may 2020-ci ildə tutulduğu koronavirüs xəstəliyi səbəbi ilə müalicəsi aldığı Başakşehir Dövlət Xəstəxanasında vəfat etdi. Ömər Döngəloğlunun cənazəsi Ədirnəqapı şəhidliyində torpağa verildi.
Qulerme Ximenez de Souza
Qulerme Ximenez de Souza (18 İyun 1995 – 28 Noyabr 2016) — Sadəcə Ximenez kimi də tanınan, Şapekoense klubunda çıxış etmiş Braziliya futbolçusudur. O, klubda müdafiənin sağ cinahında oynayırdı. Ximenez LaMia Hava Yolları reys 2933-ün 28 noyabr 2016-cı ildə qəzaya uğraması nəticəsində xəsarət alanlardan biri olmuşdur.
Klub karyerası
Ximenez San-Paulu ştatının Ribeyrao Plato şəhərində anadan olmuşdur. Ximenez gənclik illərində Ole Brazil və Komersial-SP klublarında çıxış etmişdir. 2013-cü ilin ortalarından əsas komandada da iştirak etməyə başlamışdır. Öz peşəkar karyerasında debütünü həmin ilin 21 iyul tarixində Paulista Kuboku çərçivəsində İndipendente de Limeyra klubu ilə oyunda etmişdir. Həmin görüşdə klubu 0-0 heç-heçə etmişdir.
Ximenez ödənilməmiş əmək haqqı ilə bağlı olaraq 17 aprel 2014-cü ildə klub ilə müqavilə təxirə salır. 2014 Paulista Çempionatında Ximenez sadəcə iki dəfə ehtiyat oyunçular skamyasında yer almışdır. Səkkiz gündən sonra isə o, şəhər rəqibləri olan Botafoqo-SP ilə 3 illik müqavilə imzalayır.
Ximenez Esmeraldino ilə 23 oyunda iştirak edir. Çempionatının sonunda klub aşağı dəstəyə yuvarlanır. 17 dekabr 2015-ci ildə isə o, Seriya A-da çıxış edən Şapekoense klubu ilə 1 illik müqavilə imzalayır.
Ölümü
28 noyabr 2016-cı ildə Qulerme Ximenez Şapekoense klubunun xidməti heyəti ilə birlikdə LaMia Hava Yolları reys 2933 ilə uçarkən təyyarənin Kolumbiyanın La Yunion şəhərinin Serro-Qordo kəndində qəzaya uğraması nəticəsində həlak olmuşdur.
Karyera statistikası
27 noyabr 2016-cı il məlumatlarına əsasən.
Poozere
[[Fayl:Регионы Белоруссии.svg|thumb|Belarus regionları. XIX — XX əsrin əvvələri:
]]Poozere və ya Podvine — Belarus Respublikasının tarixi-etnoqrafik regionu. Ölkənin şimalında yerləşir və Vitebsk vilayətinin böyük hissəsini əhatə edir. Cənub-şərqdən dnepr-dvina suayrıcı ilə Podneproveylə, cənubdan və cənub-qərbdən şərti sərhədlə Borisov şəhəri, eləcə də Mərkəzi Belarus və Ponemane regionları ilə həmsərhəddir. Tarixi-etnoqrafik region kimi əsasən Poloskoe knyazlığının torpaqlarında formalaşıb. Əhalisi belarus dilinin şimal-şərq dialektində danışır.
Tarixi
Poloskoe knyazlığı Kiev Rus dövlətinin tərkibində yetərincə müstüəqilliyə malik idi. Knyazlıq əsrlik siyasi-ictimai və özəl mədəniyyət ənənələrinə malik idi. XI əsrdə knyazlıq ərazisində 10 böyük tarixi-iqtisadi mərkəz var idi: Polotsk, Vitebsk, Drusk, Lukoml, Braslav və s.
Reç Pospolitanın parçalanmasından sonra (1772-1793) Poozere Rusiyanın tərkibinə daxil edildi. 1796-cı ildə Belorusskoy, 1802-ci ildə Vitebsk quberniyasına tabe idi. Bölgənin qərb hissəsi isə Vilen quberniyasına aid idi.
1917-ci ildən şimali podvine BSSR-nin daxilində idi. Qərbi Podvinya isə 1939-cu ildə BSSR-nin tərkibinə qəbul edilmişdir.
Geyimləri
Poozere üçün ənənəvi geyim forması düz və geniş gödəkçələrdir. Geyimlərin rəngi daha çox ağ və açıq-boz rəngdə olur. Ən geniş istifadə olunan üst geyimlər svita (cвита) və uzun yun kürkdür (тулуп).
Şahı bəndi
Şahı bəndi və ya Şəştraz bəndi — İranda tarixi bənd. XII əsrdə, Qəznəvilər dövründə tikilmişdir. Küsərx şəhristanında yerləşir. İranın milli əsərlərindən biri kimi qeydə alınmışdır.
Dekalin
Dekalin, dekahidronaftalin, perhidronaftalin, bitsiklo-[4.4.0]-dekan, C10H18 — alitsiklik karbohidrogendi; rəngsiz, güclü iyə malik mayedir..
Xassələri
Dekalin suda həll olmur, sirkə turşusunda müəyyən dərəcədə həll olur, dietil efirində və xloroformada tam həll olur.
Alınması
Sənayedə dekalin izomerlərin qarışığı olaraq alınır (adətən 60% cis-dekalin və 40% trans-dekalin) katalitik hidrogenləşmə  naftalin :
Tətbiqi
Dekalin bir çox üzvi birləşmələrin və polimerlərin yaxşı həlledici maddəsidir.
Aliq Nağıoğlu
Məmmədov Aliq Nağı oğlu — Azərbaycan yazıçısı, jurnalisti, Azərbaycan Yazıçılar Birliyinin üzvü, Yazıçıların Rusiya İttifaqının üzvü (2016), Prezident təqaüdçüsü.
Həyatı
Aliq Nağıoğlu 12 sentyabr 1957-ci ildə Masallı rayonunun Birinci Yeddioymaq kəndində anadan olmuşdur. 1980-ci ildə Krasnodar Politexnik İnstitutunu, 2 illik jurnalist sənətkarlığı kursunu bitirmişdir. Uzun illər Azərbaycanın sənaye müəssisələrində müxtəlif vəzifələrdə çalışmışdır.
1981-ci ildən çap olunur. Doqquz nəsr, iki tərcümə kitablarının müəllifidir. Bir çox kitabların redaktoru, ön söz müəllifi və tərtibçisidir. Əsərləri Türkiyə, İran və başqa xarici saytlarda, Moskvada, Praqada dərc olunan toplularda, Azərbaycan ədəbi-bədii jurnallarında və qəzet səhifələrində, almanaxlarda, müxtəlif yerli portallarda nəşr olunub. 2012-2013-cü illərdə baş tutan sayca üçüncü MKM-də (Milli Kitab Mükafatı) 241 müəllif sırasında uzun siyahıya - iyirmiliyə düşüb. Dalbadal iki il məşhur çoxmilyonlu "Proza.ru" portalının "2014-cü ilin yazıçısı", "2015-ci ilin yazıçısı" nominasiyası üzrə nominantı olub. Tanınmış Azərbaycan yazıçısı Eyvaz Zeynalovun "Alın yazısı" ("Prednaçertaniye") romanını, "Qış günəşi" ("Zimneye colnçe") povestini və dörd pritçasını rus dilinə çevirib. Müasir rus yazıçılarından Roman Sençin, Dmitri Bakin, German Sadullayev, Aleksandr Xurqin, Yevgeni Mamontov və başqalarının əsərlərini ana dilimizə tərcümə edib. 2016-cı ildə AMEA Nizami adına Ədəbiyyat institutunun Azərbaycan Respublikasının dövlət müstəqilliyinin bərpasının 25 illiyi münasibətilə nəşr olunmuş "Müstəqillik dövrü Azərbaycan ədəbiyyatı" ikicildliyində Aliq Nağıoğlunun hekayəçiliyi də vurğulanıb. Əsərləri rus, türk, ingilis, ukrayna və b. dillərə tərcümə olunub. Haqqında tənqidi məqalələr, resenziyalar yazılıb.
Hal-hazırda Viləş (keçmiş adı Kalinovka) kəndində yaşayıb yaradır.
İzzət İbrahim Duri
İzzət İbrahim Duri — İraq siyasətçisi və hərbi lideri.
Həyatı
İzzət İbrahim Duri 1 iyul 1942-ci ildə İraqın Əd-Daur şəhərində anadan olmuşdur. O, 2003-cü ildə İraqın işğalına qədər İraq İnqilab Komandanlığının vitse-prezidenti olmuşdur. Duri keçmiş prezident Səddam Hüseynin yaxın müşaviri və köməkçisi olmuşdur. O, İraqın üsyançı təşkilatı Nəqşbəndi Ordusuna rəhbərlik etmişdir. ABŞ 2003-cü ildə onun haqqında məlumat verənə 10 milyon dollar mükafat verəcəyini bildirmişdir. İzzət İbrahim Duri 26 oktyabr 2020-ci ildə İraqın Bağdad şəhərində, 78 yaşında vəfat etmişdir. Ölüm səbəbi naməlumdur.
Froyla Tsalam
Froyla Tsalam — belizeli antropoloq və icma lideri.
Həyatı
Tsalam Toledo şəhərinin San Antonio kəndində anadan olub. Texasdakı Triniti Universitetindən antropologiya ixtisası üzrə bakalavr dərəcəsi ilə məzun olub. Daha sonra, Susseks Universitetindən kənd inkişafı üzrə magistr dərəcəsi əldə edib.
Hal-hazırda Sarstun Temaş Yerli İdarəetmə İnstitutunun icraçı direktorudur.
Fəaliyyəti
22 aprel 2021-ci ildə Beliz Baş naziri Conni Briseno ser Kolvill Yanqın təqaüdə çıxmasının ardından Belizin növbəti general-qubernatoru olaraq onu namizəd olaraq açıqladı. Üçüncü general-qubernator, bu vəzifəyə təyin edilmiş ikinci qadın və ilk yerli amerikalı general-qubernatoru olaraq Tsalam vəzifəsinə başladı.
Qraçanitsa monastırı
Qraçanitsa monastırı ― Kosovada yerləşən Serb pravoslav monastırı. Serbiya kralı Stefan Milutin tərəfindən 1321-ci ildə 6-cı əsrə aid köhnə bazilikanın dağıntıları üzərində inşa edilmişdir. Monastır 1990-cı ildə "müstəsna əhəmiyyətə malik mədəniyyət abidəsi" elan edilmiş, 13 iyul 2006-cı ildə isə "Kosovadakı Orta əsr abidələri" adı altında UNESCO-nun Ümumdünya irsi siyahısına daxil edilmişdir. Bütün ərazi tamailə Təhlükədə olan Ümumdünya irsi siyahısına daxil edilmişdir.
Qraçanitsa monastırı kral Milutinin son ianələrindən biridir.
Coğrafiya
Monastır Priştinadan 5 km məsafədə, Kosovo sahəsindəki Sitnitsa çayının sağ qolu olan Qraçanka çayının sol sahilində yerləşir. Monastırın adı slavyan dilində istehkam şəhərlərin toponimi olan Gradats-dan götürülmüşdür.
Tarix
left|thumb| Kilsənin modelini tutan Stefan Milutin freskası, təxm. 1321-ci il. Qraçanitsa 6-cı əsrə aid erkən xristian bazilikasının dağıntıları üzərində inşa edilmiş 13-cü əsr kilsəsinin dağıntıları üzərində tikilmişdir.
Keçmiş monastır kompleksindən yalnız kilsə xilas oldu. Bir neçə onillikdən sonra qərb fasadındakı freskaları qorumaq üçün tikiliyə narteks və qüllə əlavə edildi. Narteks 1379-1383-cü illər arasında qüllənin Osmanlılar tərəfindən yandırıldığı və bu alov zəngin əlyazma kolleksiyasını və digər qiymətli əşyaları yandırdığı zaman bir neçə dəfə ciddi şəkildə zərər görümüş və 1383-cü ildə yenidən inşa edilmişdir. Qranitsa Kosovo Döyüşü (1389) zamanı yenidən zərər görmüşdür.
Osmanlı hakimiyyəti dövründə Qranitsa əhəmiyyətli mədəniyyət mərkəzinə çevrildi.XVII əsrin sonlarına doğru, serblərin xristianların tərəfində iştirak etdiyi Vyananın ikinci mühasirəsindən sonra, Osmanlı-Müqəddəs İttifaq müharibəsində monastıra yenidən ziyan dəydi. Türklər qurğuşun xaçı götürdülər kilsədə gizlədilən xəzinə ilə birlikdə döşəmə plitələrini çıxardılar.
Tikili İkinci Dünya müharibəsindən sonra rahibələr tərəfindən yeniləndi və o zamandan bəri monastır kimi xidmət edir. Bu gün monastırda ikona boyama, kənd təsərüffatı, tikiş və digər monastir itaətkarlıqlarında fəal olan 24 bacı var.
1999-cu ildə monastır NATO təyyarələri tərəfindən iki dəfə bombalandı. Kosovo müharibəsindən (1998–1999) sonra yepiskop rəsmi iqamətgahı Prizrendən bu monastıra köçürmüş və o zamandan bəri monastır nəyin ki, ən vacib kilsə, həm də Serb cəmiyyətinin Kosovadakı milli və siyasi mərkəzi olmuşdur.
Monastır 1990-cı ildə "müstəsna əhəmiyyətə malik mədəniyyət abidəsi" elan edilmiş və 13 iyul 2006-cı ildə "Kosovodakı Orta Əsr Abidələri" adı ilə UNESCO-nun Ümumdünya irsi və həmçinin, Təhlükədə olan Ümumdünya irsi siyahısına daxil edilmişdir.
Hədis Nəcəfinin ölümü
Hədis Nəcəfinin öldürülməsi — Məhsa Əminin öldürülməsindən sonra İranda başlayan etirazlarda iştirak edən 22 yaşlı azərbaycanlı Hədis Nəcəfinin İranın təhlükəsizlik qüvvələri tərəfindən 6 güllə ilə güllələnməsi.
Haqqında
Hədis Nəcəfi 5 yanvar 2000-ci ildə Kərəc şəhərində anadan olub. Anası və atası Miyanə dən olan azərbaycanlılardır. Ailədə özündən böyük 3 bacısı və bir kiçik qardaşı var. Valideynləri Şərqi Azərbaycan ostanının Miyanə şəhərində anadan olublar. Hədis Nəcəfi dizayn üzrə təhsil alsa da Kərəcdə Mehrşəhr bölgəsində bir restoranda kassir kimi işləyib. Bəzi mənbələrə görə şairə və ədəbiyyatçı kimi tanınıb
Şəxsi instaqram səhifəsində yerləşdirdiyi son videosunda "Hazırda etirazlara gedirəm ki, bir neçə il keçdikdən sonra sevinəm ki, etiraz aksiyalarında iştirak etmişəm və artıq indi hər şey dəyişib" deyib.
Ölümündən əvvəl etiraz aksiyasında hicabsız dayanaraq sarı saçlarını yığıb önə atıldığını göstərən video ilə məşhurlaşıb.
Ölümü
21 sentyabr 2022-ci ildə Kərəc şəhərində baş vermiş etiraz aksiyasında iştirak edən Hədis Nəcəfi sinəsindən, üzündən və boynundan 6 güllə yarası aldıqdan sonra yerindəcə keçinib 25 sentyabr 2022-ci ildə dəfn edilib. Ölümündən sonra İranda davam edən etiraz aksiyalarının simvollarından birinə çevrilib.
Xatirəsi
2023-cü ildə “ANİMAFİLM” studiyası tərəfindən Hədis Nəcəfi haqqında "Hədis" animasiya filmi çəkilib. Film həm də İranda gender, etnik və mədəni ayrıseçkiliklə mübarizə aparanlara ithaf olunub.
Ptiçi (Şantar adaları)
Ptiçi adası — Şantar adaları qrupuna daxil olan ada. Ada materikdən 12 km aralıda qərarlaşır. Uzunluğu 2,5 km, eni isə ən gen hissəsə 1,5 km təşkil edir.
Ada ərazisində nəhəng eynəkli təmizçi koloniyası var. Burada Uria lomvia yuva qurur. 1999-cu ildə digər adalarla birlikdə «Şantar adaları» yasaqlığına daxil edilir. 2013-cü ildən isə Şantar Adaları Milli Parkı elan edilmişdir.
Vladislav Mustafin
Vladislav Mustafin (26 sentyabr 1995) — Özbəkistanı təmsil edən üzgüçü. Vladislav Mustafin Özbəkistanı 2016-cı ildə XXXI Yay Olimpiya Oyunlarında təmsil etdi.
Karyerası
Vladislav Mustafin birinci dəfə Olimpiya Oyunlarına 2016-cı ildə qatıldı. O, Rio-de-Janeyroda baş tutan XXXI Yay Olimpiya Oyunlarında kişilər 100 m qurbağalama stildə, təsnifat mərhələsində iştirak etdi. 1:01.66 saniyəlik nəticəsi ilə 34-cü yeri tutdu və yarımfinala vəsiqə qazana bilmədi.
Qızılqaya (dağ, Şərur)
Qızılqaya dağı – Şərur rayonu ərazisində, Dərələyəz silsiləsinin şimal-qərb istiqamətli Saraybulaq qolunun suayırıcısındakı Yağargədik (2049,8 m) yüksəkliyindən cənub-şərqə ayrılan eyniadlı şaxədə, Arpaçayın sağ qolları Zərnədərə və Payadərə çaylarının suayrıcında dağ (hünd. 1683,0 m). Üst Permin Kuberqandı və Murqab (alt hissəsi) regiomərtəbələrinə aid eyniadlı lay dəstəsinin əhəngdaşılarından təşkil olunmuş sıldırım yamaclı günbəzvari yüksəklikdir. Tektonik cəhətdən Şərur-Culfa qalxım zonasının Şərur seqmentinin şimal-şərq cinahında müşahidə edilən Qızılqaya-Dolanan sinklinalının şimal sentriklinalında yerləşir. Şimal-şərq yamacından keçən Ağsal-Qızılqaya dərinlik qırılması boyu Üst Permin əhəngdaşıları Üst Tabaşırın Kampan mərtəbəsinə aid Gərməçataq lay dəstəsinin terrigen-karbonat törəmələrilə təmasa gətirilmişdir. Cənub-qərb yamacından şimal-qərb istiqamətli əks-fay qırılma pozulması keçir.
Tarixi
1992-ci ildə Ermənistan Respublikası Silahlı Qüvvələri tərəfindən işğal edilmişdi. Lakin 2018-ci ilin may ayında Azərbaycan Ordusunun xüsusi təyinatlılarının əks hücumu nəticəsində dağ tam olaraq Azərbaycan Ordusunun nəzarətinə keşmişdir.
Şahid Əhmədli
Şahid Gülməmməd oğlu Əhmədli (17 oktyabr 1992; Saatlı rayonu, Azərbaycan — 12 oktyabr 2020; Tərtər rayonu, Azərbaycan) — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Şahid Əhmədli 1992-ci il oktyabrın 17-də Saatlı rayonunun Qaracalar kəndində anadan olub. 2007-2010-cu illərdə isə Cəmşid Naxçıvanski adına Hərbi Liseydə təhsil alıb. 2010-2014-cü illərdə isə Heydər Əliyev adına Azərbaycan Ali Hərbi Məktəbində (AAHM) ali hərbi təhsil alıb. Ailəli idi. 2 qızı yadigar qaldı.
Hərbi xidməti
Azərbaycan Ordusunun leytenantı olan Şahid Əhmədli 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Tərtər rayonunun Talış qəsəbəsinin azadlığı uğrunda gedən döyüşlərdə savaşıb. Şahid Əhmədli oktyabrın 12-də Talış döyüşləri zamanı snayper gülləsi nəticəsində şəhid olub. Saatlı rayonunda dəfn olunub.
Azərbaycanın ərazi bütövlüyünün bərpa edilməsi zamanı döyüş əməliyyatlarının rəhbəri olan, düşmənin canlı qüvvəsinin məhv edilməsində rəşadət göstərən, vəzifə borcunu ləqayətlə və vicdanla yerinə yetirdiyinə görə Azərbaycan Prezidenti İlham Əliyevin 15.12.2020-ci il tarixli Sərəncamına əsasən Şahid Əhmədli ölümündən sonra 3-cü dərəcəli "Vətənə xidmətə görə" ordeni ilə təltif edildi.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Şahid Əhmədli ölümündən sonra "Vətən uğrunda" medalı ilə təltif edildi.
Emin Axundov
Emin Axundov — Azərbaycan Jurnalistlər Birliyinin üzvü, 1998-ci ildən Dünya İdman Jurnalistləri Assosiasiyasının üzvü (AİPS), Azərbaycan İdman Jurnalistləri Assosiasiyasının üzvü (AİJA) və 2004–2005-ci illərdə vitse-prezidenti, AİJA jurnalının Baş redaktoru, Dağlıq Qarabağ müharibəsi veteranı, Qızıl qələm mükafatı laueratı.
Həyatı
Emin Axundov 1971-ci ildə Bakı şəhərində anadan olub. Bakı 31 saylı orta məktəbi oxumağa başlayıb, 1988-ci ildə isə Bakı 267 saylı orta məktəbi bitirib. Orta məktəbi başa vurduqdan sonra Azərbaycan Texniki Universitetiniə (ATU) daxil olub və 1994-cü ildə oranı bitirib.
1999-cu ildə Azərbaycan Respublikası Mətbuat və İnformasiya Nazirliyi tərəfindən göndərişlə Misir Ərəb Respublikasının Qahirə şəhərində ABŞ-nin Mətbuata Texniki Dəstək Fondunun keçirdiyi jurnalist, 2008-ci ildə isə Yunanıstan Respublikasında Beynəlxalq İdman Jurnalistikası kursunu bitirib.
Ailəsi
Ailəlidir, üç övladı var.
Əmək fəaliyyəti
1988-ci ildə "Azneftmaştikinti", sonra isə DİN-nin Tikinti İdarəsində əmək fəaliyyətinə  başlayıb. Dağlıq Qarabağ müharibəsi başlayanda könüllü olaraq cəbhəyə gedib. Erməni işğalçılarına qarşı döyüşlərdə iştirak etməklə bərabər, həm də "Hünər" qəzetinin əməkdaşı kimi döyüş bölgələrindən reportajlar hazırlayaraq cəbhədəki vəziyyət, əsgərlərimizin qəhrəmanlıqları barədə respublika əhalisini yaxından tanış edib.
1994-cü il may ayından "Aktual" qəzetində jurnalist kimi işə başlayıb. Emin Axundovun ən böyük xidmətlərindən biri də Bakı Şəhər Baş Polis İdarəsinin mətbu orqanı olan "Polis" qəzetində (1998–2007) redaktor, həmçinin Azərbaycan Metropoliteninin orqanı olan "Metro" qəzetinin yüksək səviyyədə yeni dizaynla respublikamızda ilk dəfə olaraq rəngli nəşrinə nail olması ilə bağlıdır.
Bakı Şəhər Baş Polis İdarəsinin 165 illiyinə həsr olunmuş "Həyəcan dolu 5 il" kitabının işıq üzü görməsində, "Polis"qəzeti və "Azərbaycan Polisi" jurnalının yüksək səviyyədə nəşr olunmasında xüsusi xidmətlərinə görə Emin Axundov "BŞBPİ 165" medalı ilə təltif olunub.
1995-ci ildə Emin Axundov "Ləman" yayım firmasını təsis edərək respublikamızda ilk dəfə qəzet və jurnalların metro kecidlərində yayım, əldəyayım və şəhərdə köşklər vasitəsi ilə yayımını təşkil edib. Sonradan onun adı dəyişdirilərək "Mətbuat" firması adlandırıldı. "Mətbuat" firması həm də respublikamızda ilk dəfə olaraq Rusiya və xarici ölkələrin qəzet və jurnallarının ölkəmizə gətirilərək satışını təşkil etdi.
Emin Axundovun təsisçisi və rəhbəri olduğu "Mətbuat" firması tərəfindən qurulan və "Mətbuat çap evi" adı altında fəaliyyət göstərən mətbəədə dünya şöhrətli yazıçı Çingiz Abdullayevin əsərləri ilk dəfə Azərbaycan dilinə ruscadan tərcümə olunaraq çap edildi və respublikamızda yayıldı. Emin Axundov rus, türk, ingilis və isveç dillərini  bilir.
"Gün" qəzeti, "Azərbaycan Polisi" jurnalı, "Həşərat" satirik jurnalının, "Oxu məni", "Serial", "1001 Kriminal", "Kriminal xronika", "Oxu məni krossvord", "Super Sport", "Qol" "Mən və sən", "Lyubi menya", "Uqadayka", "Super krossvord", "Super krossvord" (rus dilində), "Qəzet.az" qəzetlərinin  "Mətbuat" firmasının təsisçisi və Baş redaktoru.
Erotika
Erotika və ya Erotizm sözü qədim yunan mifologiyasındakı məhəbbət ilahı sayılan Erosun adından götürülmüşdür. Sözün geniş mənasında həm iki cinsin (yəni kişi və qadın) cinsi yaxınlığındakı, həm də bütün insanların arasında mövcud olan dostluq və sevgi formasındakı eşqin bütün növlərini əhatə edir. Amma bu söz zaman keçdikcə öz ilkin mənasını tamamilə itirmişdir. Bu gün erotik deyincə ağıla gələn cinsi ehtiyacların fiziki və mənəvi ölçüləri və cinsi eqoları təmin etmək məqsədilə edilən hərəkətlər, davranışlar, oyunlar, moda və incəsənət kimi ictimai hadisələr başa düşülür. Bu anlayışına görə də, hal-hazırkı dövrdə erotika və ya erotizm sözünün mənası cinsi ehtiyacların sərhədlərini keçmir. Erotizm anlayışı pornoqrafiyaya yaxın olsa da, pornoqrafiya sərhəd tanımaması ilə erotikadan fərqlənir.
Marqaret Kenyatta
Marqaret Wambui Kenyatta - Keniyalı siyasətçidir.
Keniyanın ilk prezidenti Jomo Kenyatta və həyat yoldaşı Qreys Vahunun qızıdır. Marqaret 1970-1976-cı illərdə Nayrobinin meri və 1976-cı ildən 1986-cı ilə qədər Keniyanın BMT-dəki daimi nümayəndəsi vəzifələrində çalışmışdır. Daha sonra 1992-2002-ci illərdə Keniya Seçki Komissiyasının komissarı təyin edilmişdir.
Marqaret Keniyanın dördüncü prezidenti Uhuru Kenyatta'nın (Mama Ngina Kenyatta'nın oğlu, Jomo Kenyatta'nın 4'cü arvadı) bir bacısıdır.
Erkən həyat
Margaret Kenyatta, Keniyanın paytaxtı Nayrobinin Pumwani Doğum Xəstəxanasında, Keniyanın ilk prezidenti olmuş Keniyalı siyasətçi Jomo Kenyatta'nın oğlu və ilk həyat yoldaşı Grace Wahu'da anadan olub.
Kenyatta'nın Wahu ilə evlənməsindən sonra qardaşı Peter Muigai'den sonra ikinci övladdır.
NGC 488
NGC 488, Yeni Baş Kataloqda qeydə alınmış qalaktikadır. Göy üzündə Balıqlar bürcü istiqamətində yerləşir. Sb tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Marqaret Kenyatta
Erkən həyat
Marqaret anadan olanda atası siyasi fəallıq göstərdi və müstəmləkəçi işğalçılar tərəfindən zorla alınan Afrika torpaqlarının geri qaytarılması uğrunda mübarizə üçün yaradılan Kikuyu Mərkəzi Birliyinin (KCA) baş katibi oldu. 1929-cu ildə, yalnız bir yaşı olanda, atası siyasi mövzuları müzakirə etmək üçün KCA-nı təmsil etmək üçün İngiltərəyə getdi. Kenyatta növbəti il vətənə qayıtdı, lakin 1931-ci ildə İngiltərəyə və Sovet İttifaqına sonrakı təhsil üçün qayıtdı.
Atası ayrıldıqdan sonra, Marqaret böyüdü və anası və böyük qardaşı Peter ilə birlikdə Nayrobindəki Dagoretti Uşaq Mərkəzinin yaxınlığındakı Gichungo şəhərindəki ailə evində yaşadı. O vaxtlar adət olduğu kimi, Marqaret analarına evlərinin gündəlik işlərində kömək edirdi. İtaətkar, səliqəli və çox maraqlı bir uşaq idi və anasına atası və İngiltərəyə niyə getdiyi haqqında çox şey soruşdu. Hələ məktəbə başlamazdan əvvəl kəskin bir düşüncə inkişaf etdirmiş və o dövrdə baş verən müstəmləkə ədalətsizliyini dərk etməyə başlamışdı.
Ölüm
Margaret 5 aprel 2017-ci ildə 89 yaşında Nairobi'nin Lavinqtondakı evində dinc şəkildə öldü.
İbrahim Vəliyev (əsgər)
Həyatı
İbrahim Vəliyev 16 yanvar 2001-ci ildə Zərdab rayonunun Gəlmə kəndində Ələmşah Vəliyevin ailəsində anadan olmuşdur. Əslən Kəlbəcər rayonunun Mollabayramlı kəndindən idi. 2007-2018-ci illərdə orta təhsil almışdır. Subay idi.
Şəştraz çayı
Şəştraz çayı — İranda çay. Çayın yaşı dörd milyon ildən çoxdur. Rivəş yüksəkliyindəki bu çayın su toplama sahəsi təxminən 800 kvadrat kilometrdir.
İbrahim Vəliyev (əsgər)
Hərbi xidməti
İbrahim Vəliyev 2019-cu ilin oktyabrında Səfərbərlik və Hərbi Xidmətə Çağırış üzrə Dövlət Xidmətinin Kəlbəcər rayon üzrə Hərbi Komissarlığı tərəfindən hərbi xidmətə çağırılmışdır. Dövlət Sərhəd Xidmətinin Sərhəd Qoşunlarının sıralarında, Qazax rayonunda, Azərbaycan-Ermənistan sərhədində yerləşən "N" saylı hərbi hissəsində xidmət etmişdir.
İbrahim Vəliyev ölümündən sonra Dövlət Sərhəd Xidmətinin rəisi, general-polkovnik Elçin Quliyevin 27 fevral 2020-ci il tarixli Sərəncamına əsasən 3-cü dərəcəli "Hərbi xidmətdə fərqlənməyə görə" medalı ilə təltif edilmişdir.
İstinadlar
<references group="" responsive="1">
Mete Qazoz
Mete Gazoz — Türkiyə oxatma idmançısı, Olimpiya çempionu, iki Olimpiya Oyununun (2016, 2020) və Dünya Kubokunun finalının iştirakçısı.
Tərcümeyi-hal
Mete Qazoz 8 iyun 1999-cu ildə Türkiyənin İstanbul şəhərində anadan olmuşdur. Bağçalıevlərdə yerləşən İxlas Kollec Liseyində təhsil almışdır.
Karyerası
Qazoz 2010-cu ildə oxatma idmanında özünü sınamağa başladı. Beynəlxalq debütü 2013-cü ildə baş tutdu.
Mete Qazoz Türkiyəni Rio Olimpiadasında təmsil etdi. 8 avqust 2016-cı ildə 1/32 finalda fransız Pyer Plionu 6–5 hesabı ilə məğlub etdi. 1/16 turun ikinci matçında hollandiyalı Şefu van den Berqə 3–7 hesabı ilə uduzdu.
O, Rosarioda keçirilən 2017 Uşaq Dünya Oxçuluq Çempionatında bürünc medal qazanmışdır. Qazoz bu çempionatda Yasemin Anagöz ilə birlikdə çıxış etdi.
2018-ci ildə Cənubi Dakotanın Yankton şəhərində keçirilən Dünya Qapalı Çempionatında gənclər arasında fərdi yarışda gümüş medala layiq görüldü.
2018-ci ildə Tarraqona şəhərində keçirilən Aralıq dənizi Oyunlarında 70 metr məsafəyə atışda fərdi qızıl medal qazandı.
Mete Qazoz koronavirus pandemiyası səbəbindən 2020-ci ildən 2021-ci ilə təxirə salınan 2020 Yay Olimpiya Oyunlarında ardıcıl ikinci dəfə iştirak etmək hüququ qazandı. Fərdi turnirdə London Oyunlarının çempionu italyan Mauro Nespolini finalda məğlub edərək Türkiyəyə bu olimpiyada ilk qızıl medalı qazandırdı.
2021-ci ildə Braziliya yazıçısı Paulo Koelyo Mete Qazoza "Oxçunun Yolu" əsərini həsr edib.
Ceki Çanın diskoqrafiyası
thumb|342x342px|Ceki Çan Ceki Çan məhsuldar bir müğənnidir, 80-ci illərin əvvəllərində qeydlər etməyə başladı. Tema mahnılarını 1980-ci ildə Gənc usta filminin çəkildiyi vaxt filmlərinin son kreditləri üzərində oxumağa başladı. Çan "Kung Fu Fighting Man" adlı tema mahnısını tamamilə ingilis dilində oxudu. O vaxtdan bəri 20-dən çox fərqli albom hazırladı, beşdən çox dildə 100-dən çox mahnı oxudu və Emil Çau və mərhum Anita Mui kimi müğənnilərlə birləşdi. Şəxsi uğurları arasında 1984-cü ildə Yaponiyada Ən Yaxşı Xarici Müğənni Mükafatını qazanmaq da var.
Yuris Hartmanis
Həyatı
Yuris Hartmanis 5 iyul 1928-ci ildə Riqa Latviya şəhərində anadan olmuşdur.
Fəaliyyəti
Hesablama sistemləri nəzəriyyəsi sahəsində ixtisaslaşmış latviyalı alim Yuris Hartmanis 1993-cü ildə o, Riçard Sternslə birgə hesablamaların mürəkkəbliyi nəzəriyyəsi sahəsində apardığı tədqiqatlarda əldə etdiyi nailiyyətlərə görə Türinq mükafatına layiq görülmüşdür.
Əylisçay
Əylisçay — Ordubad rayonu ərazisində çay. Arazın sol qolu.
Haqqında
Uzunluğu 24 km, hövzəsinin sahəsi 58 kv. km-dir. Zəngəzur silsiləsindəki Xoşlu dağından (3100 m hünd.-dən) başlanır. Əsasən qar suları və yeraltı sularla qidalanır. Sel və daşqınlar olur. Suvarmada istifadə edilir. Əylis çayının üzərində müxtəlif vaxtlarda yüksək inşaat texnikası səviyyəsində dörd körpü tikilmişdir. Orta əsr Əylis yaşayış məntəqəsi çayın hər iki sahilində yerləşirdi.
Müqəddəs Akvinalı Foma Universiteti
Müqəddəs Akvinalı Foma Universiteti — İtaliyanın Roma şəhərində yerləşən ali təhsil müəssisəsi.
Tarixi
Universitetin tarixi 1222-ci ildən başlayır. 1577-ci ildə isə kollec kimi açılmışdır. Bu təhsil müəssisəsi 26 may 1727-ci ildən XIII Benedikt tərəfindən universitet elan edilmişdir.
Məşhur məzunları
1948-ci ildə bu universitetdə II İoann Pavel doktorluq dissertasiyası müdafiə etmişdir.
Skinner qutusu
thumb|Skinner qutusunun quruluşu. Skinner qutusu və ya operant tənzimləmə otağı  – içərisindəki heyvanın (əsasən siçanın) qida və su əldə edə bilmək üçün basa biləcəyi bir düymənin olduğu aparat. Heyvanın tələb olunan hərəkəti etməsi və qarşılığında mükafatlandırılması prinsibi ilə işləyir.
Təcrübənin əvvəlində qutunun içinə bir siçan qoyulur. Siçanın qutudakı hərəkətlərinə məhdudiyyət qoyulmur və rahatca dolaşmasına icazə verilir. Qutunun içində dolaşarkən qida əldə etməsini təmin edən düyməyə təsadüfən basan siçan sonrakı cəhdləri boyunca sürət qazanır və düyməyə basdıqca mükafatlandırıldığını öyrənir. Beləcə, operant tənzimləmə uğurla həyata keçirilmiş olur.
Skinner qutusunun quruluşu heyvandan və təcrübənin formasından asılı olaraq dəyişdirilə bilər. Qutuda heyvanın reaksiya verəcəyi azı bir qol, düymə və qida olmalıdır.
Coşua Palmer
Coşua Palmer — Avstraliyanı təmsil edən üzgüçü. Coşua Palmer Avstraliyanı 2016-cı ildə XXXI Yay Olimpiya Oyunlarında təmsil etdi.
Skinner qutusu
Bunlardan əlavə, qutuya xəbərdarlıqedicilər – işıqlar, səslər, videolar daxil edilə bilər. Bu zaman qutu elektriklə işləyir.
Coşua Palmer
Karyerası
Coşua Palmer birinci dəfə Olimpiya Oyunlarına 2016-cı ildə qatıldı. O, Rio-de-Janeyroda baş tutan XXXI Yay Olimpiya Oyunlarında kişilər 100 m qurbağalama stildə, təsnifat mərhələsində iştirak etdi. 1:01.13 saniyəlik nəticəsi ilə 30-cu yeri tutdu və yarımfinala vəsiqə qazana bilmədi.
Skinner qutusu
Skinner qutusu ilə aparılmış təcrübələrdə heyvanın düyməyə basma sayına, basma müddətinə, basma sürətinə, basma aralığına baxılaraq təcrübələr sinifləndirilmişdir.
Panzerfaust
250px|thumb|Original sandığında 4 ədəd Panzerfaust, Helsinki Hərbi Muzeyi
Panzerfaust ("zireh yumruğu" və ya "tank yumruğu"), İkinci Dünya müharibəsində Almanların hazırladığı ən təsirli tank əleyhinə silah idi. 6 milyon ədəd istehsal edilmişdi. Bu gün istifadə olunan RPG raketlərinin atası hesab olunur. 90 mm diametrli kumulyativ effektli doldurulmuş partlayıcı başlığı var idi. Çəkisi 5–10 kq və təxminən bir metr uzunluğunda idi. Onun boru korpusu aşağı dərəcəli poladdan hazırlanmışdır. Təsir dairəsi 60 metr idi. Almanlar tərəfindən əvvəlcə onlar piyada dəstələrinə paylanmış, sonralar bu tank əleyhinə silahı daşıyan xüsusi tank əleyhinə qoşunlar yaradılmışdır. Atış sürəti və effekti yüksək idi. Düşmən tanklarını 200 mm-ə qədər vurmağı bacarırdı. Onsuz da mövcud olan Rusiya tanklarının zireh qalınlığı 125 mm-dən çox olmurdu.
Lakin sonradan Rusiya ordusu bu təsirli silaha qarşı çıxmağın yeganə yolunun Panzerfaust mənzilinə girmədən hücum olduğunu düşünmüş və 100 metrdən çox Alman qoşunlarına yaxınlaşmamaq qərarına gəlmişdilər. Qərb Cəbhəsinin son günlərində Alman ordusunda rus tankları ilə toqquşacaq bir tank bölməsi olmadığından Panzerfaust daşıyan milis bölmələri olam "Volkssturm"un meydana gətirilməsinə diqqət yönəldildi. Berlin döyüşü zamanı rus tank birləşmələri binaların arasına girərək Panzerfaust üçün ideal hədəf olmuş və ağır itkilər vermişdir.
Bardo (qevoq)
Coğrafiya
Qevoqun ərazisi Jemqanq dzonqxaqının şərqi və bir qədər mərkəzi hissəsində yerləşir. Qevoq 210 km2-lik bir ərazini əhatə edir. Bu qevoq, Çamqxar çayının vadisində, çayın şərq sahillərində yerləşir.
Qevoqun ərazisinə daxil olan yaşayış məntəqələri arasında dəniz səviyyəsindən ən yuxarıda olanın hündürlüyü 1770 metr, ən şağıda olanın hündürlüyü isə 1050 metrdir.
Qevoq ərazisinin 75%-i meşəliklərdən ibarətdir.
İqtisadiyyat
Bardo qevoqunun şimalında kultivasiya edilmiş ərazilər tədricən çoxalır. Xomşar, Lanqdurbi və Diqala çivoqlarında torpaqlar daha çox becərilir. Qevoq ərazisinin əksəriyyətini təşkil edən meşəliklərdən iqtisadi səbəblərə görə istifadə edilir.
Qavoq ərazisində 148 hektarlıq bataqlıq ərazi var. Bu ərazidə düyü, qarğıdalı və buğda əkilir. Təxminən 378 hektarlıq ərazidə düyü, qarabaşaq və buğda becərilir. Qevoqun kənd təsərrüfatı üçün ayrılmış ərazisində (təxminən hektar) düyü, qarğıdalı və darı becərilir.
Qevoqda ümumi olaraq 30.97 kilometr uzunluqda olan 10 suvarma sistemi mövcuddur.
Əhali
2000-ci illərin əvvəllərində qevoqda 279 ailəlik yeddi əsas kənd var idi. Bu dövrdə qevoq əhalisinin sadəcə 53%-i su ilə təmin olunmuşdu. 2010-cu illərdə qevoqda 337 ailə yaşayırdı və onların demək olar ki, hamısı su ilə təmin olunurdu.
2010-cu illərin əvvəllərində qavoqda iki qeyri-formal təhsil mərkəzi və dörd ibtidai məktəb var idi.
2000-ci illərin əvvəllərində tibb xidmətləri sadəcə iki tibbi müəssisə və üç klinika təmin edirdi. 2010-cu illərin əvvəllərində tibb xidmətləri iki ilkin tibbi yardım stansiyası və dörd klinika təmin edirdi.
Qevoqda 14 laxqanq var. Onların 7-i yerli icmalara, qalan 7-i isə özəl qurumlara aiddir.
Nəqliyyat və rabitə
Dakpaydan Bardoya piyada beş günlük yoldur. Tinqtibi–Pralinq yolundan istifadə edərək Bardoya iki gün ərzində çatmaq olardı. Musson mövsümündə bəzi kəndlərə getmək qeyri-mümkün olur. 2010-cu illərin əvvəllərində qevoqda 6 asma körpü və 2.5 kilometrlik yol var idi.
Qevoqun ərazisinə daxil olan bütün 15 kənddə mobil rabitə imkanı var.
Mikayıl Rəfili
Mikayıl Həsən oğlu Rəfili — şair, ədəbiyyatşünas, tənqidçi, 1935-ci ildən Azərbaycan Yazıçılar Birliyinin üzvü, filologiya elmləri doktoru (1944), professor (1945).
Həyatı
Mikayıl Rəfili 1905-ci il aprelin 25-də Yelizavetpol qəzasının (indiki Goranboy rayonu) Borsunlu kəndində varlı kəndli ailəsində doğulmuşdur. Yelizavetpol klassik gimnaziyasında təhsil almışdır. Bu dövrdə bədii yaradıcılığa başlamışdır. Onun "Mikayıl Rəfizadə" imzası ilə ilk qələm təcrübələri "Mücadileyi-həyat" hekayəsi, "Elmə doğru" şeiri və "Qərb mədəniyyəti" məqaləsi "Əfkari-Mütəəllimin" jurnalında (1919, 2,3 nömrələrində) dərc olunmuşdur.
Azərbaycanda Sovet hakimiyyəti qurulduqdan sonra Borsunlu kəndində müəllim və məktəb müdiri olmuş, kəndin mədəni həyatında fəal çalışmış, komsomol sıralarına qəbul olunmuşdur. 1921-ci ildə orta təhsil almaq məqsədilə Gəncəyə gəlmiş, eyni zamanda ictimai işlərdə fəallıq göstərmiş, III Azərbaycan qurultayına nümayəndə seçilmişdir. "Rosta" qəzetində iştirak etmişdir.
Bakıda Azərbaycan Politexnik İnstitutuna daxil olmuş, həm də Azərbaycan Dövlət Universitetinin Şərq dilləri fakültəsində məşğələlərin dinləyicisi, 1924-cü ildə olur. "Maarif və mədəniyyət" jurnalı redaksiyasında işləyir. 1926–1927-ci illərdə bütün qüvvəsini ədəbi fəaliyyətə həsr edir.
1927-ci ildə Moskva Dövlət Universitetində təhsil alır. Bu dövrdə Kremldə qanunların Azərbaycan mətnlərinin redaktoru işləyir. Bakıda Azərbaycan Dövlət Nəşriyyatında bədii şöbənin müdiri işlədiyi zaman Azərbaycan Proletar Yazıçıları Birliyində fəal çalışır. 1929-cu ildə Moskvaya I Ümumittifaq Proletar Yazıçılarının Qurultayına nümayəndə seçilir. Azərbaycan Dövlət Pedaqoji İnstitutunda rus ədəbiyyatı kafedrasında müəllim, sonra dosent (1930–1935) işləmiş, eyni zamanda "Bakinski raboçi" qəzeti redaksiyasında mədəniyyət şöbəsinin müdir müavini olmuşdur. Bu dövrdə SSRİ yazıçılarının təşkilat komitəsinin üzvü seçilmişdir. Həm də "Hücum" və "Qabaqcıl" ("Udarnik") jurnalları redaksiya heyətinin üzvü olmuşdur. Qorki, Mayakovski, Serafimoviç haqqında monoqrafiya, "Sevastopol" və "Leninqrad" poemalarını qələmə almışdır.
1934–1935-ci illərdə SSRİ Elmlər Akademiyasının Azərbaycan filialında elmi işçi işləmişdir. Sovet Yazıçılarının I Ümumittifaq Qurultayına nümayəndə seçilmişdir. 1935–1936-cı illərdə SSRİ EA- nın (Leninqrad) aspiranturasında təhsil almış, orada "Azərbaycan ədəbiyyatının rus mədəniyyəti ilə əlaqələri haqqında" mövzusunda dissertasiya müdafiə etmişdir. Sonra "Puşkinin həyat və yaradıcılığı", "Puşkin və Azərbaycan", "M.F.Axundov" əsərlərini yazmışdır (1935–1937). Nizami yubiley komitəsi tərkibində məsul katib olmuşdur. 1938-ci ildən Azərbaycan Pedaqoji İnstitutunda və Azərbaycan Dövlət Universitetində professor olmuş, Azərbaycan ədəbiyyatı tarixi kursunu aparmışdır. İkinci Dünya müharibəsi illərində radioda, Qızıl Ordu hissələrində, hərbi xəstəxanalarda çıxışlar etmiş, "Səbuhi" ssenarisini, "Şirvanşah İbrahim" pyesini yazmışdır. SSRİ Yazıçıları İdarəsinin üzvü olmuşdur. 1944-cü ildə doktorluq dissertasiyası müdafiə etmişdir.
Xidmətlərinə görə "Şərəf nişanı" ordeni və medallarla təltif olunmuşdur.
1958-ci il aprelin 25-də vəfat etmişdir.
Arxanqay vilayəti
Arxanqay (Monqolca: Архангай аймаг, Архангай  — tərcüməsi:Şimali Xanqay) — Monqolustanda aymak.
Ümumi məlumat
Arxanqay 1931-ci ildə yaranıb. Ümumi sahəsi 55 314 km²dir. Əhalisi — 89 300 nəfərdir (2008-ci ilin məlumatı). Əhalinin sıxlığı — 1,61 nəfər./km². 19 somona bölünür. Aymağın mərkəzi Sətsərləg şəhəridir.
İnzibati bölgü
thumb|right|250px|Arxanqay aymakının somonları
Elxan Səmədov
Elxan Səmədov (Azərbaycan Peşəkar Futbol Liqasının prezidenti (2022—bu günə kimi).
Təhsili
Elxan Zakir oğlu Səmədov 1974-cü il 14 yanvar tarixində Bakı şəhərində anadan olub. 1980-1990-cı illərdə Bakı şəhəri 134 saylı orta məktəbdə oxuyub. 1990-1995-ci illərdə Azərbaycan Dövlət Dillər Universitetində təhsil alıb. 1995-1999-cu illərdə bu Univeristetin Aspiranturasında təhsilini davam etdirib.
2001-ci ildə İtaliyanın Turin şəhərində “International Labor Organization & Training Center” Mərkəzində təhsil alıb. 2006-cı ildə Filologiya elmləri namizədi dərəcəsinə yiyələnib. 2007-ci ildə ABŞ-nin paytaxtı Vaşinqton şəhərində yerləşən “Georgetown University”nin “International Law Institute”nda təhsil alıb.
İş təcrübəsi
1993-1999 “Pennzoil Caspian Corporation” və “Caspian International Petroleum Company” (CIPCO neft konsorsiumu) şirkətlərində. 1999-2001 Təhsil Nazirliyində, Dünya Bankının Layihə İdarəetmə Qrupunda Təchizat şöbəsinin rəhbəri. 2001-2009 “Karasu Operating Company” və “Absheron Operating Company” şirkətlərində. 2009-2010 AFFA-da Uşaq Futbolunun İnkişafı şöbəsinin direktoru. 2013-2015 Gənclər və İdman Nazirliyində, Bakı - 2015 Avropa Oyunlarında Təchizat şöbəsinin rəhbəri. 2021-ci ildən bugünədək AFFA-da VAR şöbəsinin rəhbəri. 2022-ci ildən bugünədək PFL-in Prezidenti.
Ailəsi
Evlidir, bir övladı var.
Digər məlumat
UEFA-nın məşqçilər üzrə “B” lisenziyasına sahibdir. Futbol, futzal, mini futbol və çimərlik futbolu üzrə Azərbaycanda və beynalxalq arenada, peşəkar və həvəskar yarışlarda iştirak edib, yarışmaların “Ən məhsuldar” və “Ən yaxşı” oyunçusu kimi seçilib.
Bildiyi xarici dillər - rus, ingilis və türk dilləri.
Erik Persson
Erik Persson (12 yanvar 1994) — İsveçi təmsil edən üzgüçü. Erik Persson İsveçi 2016-cı ildə XXXI Yay Olimpiya Oyunlarında təmsil etdi.
Karyerası
Erik Persson birinci dəfə Olimpiya Oyunlarına 2016-cı ildə qatıldı. O, Rio-de-Janeyroda baş tutan XXXI Yay Olimpiya Oyunlarında kişilər 100 m qurbağalama stildə, təsnifat mərhələsində iştirak etdi. 1:01.20 saniyəlik nəticəsi ilə 32-ci yeri tutdu və yarımfinala vəsiqə qazana bilmədi.
Elvira Nabiullina
Elvira Saxipzadovna Nabiullina (29 oktyabr 1963, Ufa, Başqırdıstan MSSR, RSFSR, SSRİ ) — Rusiya dövlət və siyasi xadimi. 24 iyun 2013-cü ildən Rusiya Federasiyası Mərkəzi Bankının sədri. Rusiyanın əməkdar iqtisadçısı. Rusiya Federasiyasının birinci dərəcəli həqiqi dövlət müşaviri(2002).
İlk illəri
Tatar ailəsində anadan olub. Ata Saxipzadə Saitzadayeviç sürücü işləyirmiş, anası isə Züleyxa Xamətnurovna cihazqayırma istehsalatında aparatçı işləyib.
Elvira Ufanın 31 saylı orta ümumtəhsil məktəbini tam əlaçı kimi bitirib, lakin qızıl medalsız qaldı.
1986-cı ildə Lomonosov adına Moskva Dövlət Universitetinin iqtisadiyyat fakültəsini "iqtisadçı" ixtisası üzrə fərqlənmə diplomu ilə bitirmişdir. 1985-ci ildən Sov.İKP üzvü. .
1990-cı ildə Moskva Dövlət Universitetinin (xalq təsərrüfatı və iqtisadi təlimlərin tarixi kafedrası) aspiranturasını bitirmişdir, namizədlik dissertasiyasını hazırlamışdir, lakin müdafiə etməmişdir. Tədqiqatların qismən nəticələri dörd müəllifin "Əməyin özgəninkiləşdirilməsi: tarix və müasirlik" (1989) əsərində dərc edilmişdir.
Rusiya hökumətində
Eyni zamanda, 2007-2012-ci illərdə “Rostexnologiya” Yüksək Texnologiyalı Sənaye Məhsullarının İnkişafı, İstehsalı və İxracının Təşviqi üzrə Dövlət Korporasiyasının Müşahidə Şurasının üzvü olmuşdur. 2008-2011-ci illərdə " Qazprom" ASC-nin direktorlar şurasınin üzvü olub. 2008-ci ildə "Vahid Enerji Sistemi" RSC-nin direktorlar şurasınin üzvü olmuşdur. 2008-2012-ci illərdə - Puşkin adına Dövlət Təsviri İncəsənət Muzeyinin qəyyumlar şurasının sədri. 2010-cu ildən - İqtisadi İnkişaf və İnteqrasiya üzrə Hökumət Komissiyasının üzvü, Skolkovo Fondunun qəyyumlar şurasının üzvü. 2011-ci ildən Strateji Təşəbbüslər Agentliyinin Müşahidə Şurasının üzvüdür. 2012-ci ildən o, BMT-nin ir <span title="Post-2015 Development Agenda — версия статьи «Post-2015» на английском языке">2015-ci ildən sonrakı İnkişaf Gündəliyinin işlənib hazırlanması təşəbbüsünün "yüksək səviyyəli görkəmli xadimlər qrupu" na daxildir. 2013-cü ildən - Milli Maliyyə Şurasının sədr müavini.
Rusiya Prezidentinin köməkçisi
22 may 2012-ci ildən 24 iyun 2013-cü ilə qədər - Rusiya Federasiyası Prezidentinin iqtisadi məsələlər üzrə köməkçisi.
12 mart 2013-cü ildə o, Rusiya Federasiyası Mərkəzi Bankının sədri vəzifəsinə namizəd kimi irəli sürülüb.
Rusiya Federasiyası Mərkəzi Bankının sədri
22 mart 2017-ci il tarixində Rusiya Prezidenti Vladimir Putin Elvira Nabiullinanın namizədliyini 24 iyun 2017-ci il tarixindən etibarən Rusiya Federasiyasının Mərkəzi Bankının sədri vəzifəsinə yeni müddətə təyin olunmaq üçün Elvira Nabiullina namizədliyini Dövlət Dumasına təqdim etdi.
18 mart 2022-ci ildə Elvira Nəbiullinin namizədliyi Dövlət Dumasına Mərkəzi Bankın sədri vəzifəsinə üçüncü dəfə təqdim edilib. Vladimir Putin Dövlət Dumasına baxılması üçün namizədliyi təqdim etdi.